ניקולאי קינסקי

ננאוי ניקולאי קינסקי (בצרפתית: Nanhoï Nikolai Kinski; נולד ב-30 ביולי 1976) הוא שחקן קולנוע, טלוויזיה ותיאטרון צרפתי-אמריקאי. הוא נולד בפריז וגדל בקליפורניה. כיום מתגורר בברלין, הוא שיחק בעיקר בסרטים אמריקאיים וגרמניים, ומדבר אנגלית, גרמנית וצרפתית. הוא מחזיק בשתי אזרחויות אמריקאית וצרפתית.

 ביוגרפיה 
ניקולאי נולד בפריז ב-30 ביולי 1976 לשחקן הגרמני קלאוס קינסקי, ולאשתו השלישית, מינהוי ז'נבייב לואניק, דוגמנית לשעבר. אמו נולדה בווייטנאם ב-1950 והגיעה עם משפחתה לצרפת בגיל שבע. לניקולאי יש שתי אחיות חורגות, השחקניות פולה קינסקי (אנ') ונסטסיה קינסקי, שנולדו בגרמניה מנשותיו הראשונה והשנייה של אביו בהתאמה.

הוא עבר עם משפחתו לקליפורניה, שם התגורר ניקולאי בעיקר עם אמו לאחר שהוריו התגרשו כשהיה בן שלוש. הוא מעולם לא היה קרוב לאחיותיו למחצה, שחיו רוב הזמן בגרמניה. אביו מת כאשר היה בן 15.

הוא למד בבית הספר לתיאטרון של אוניברסיטת קליפורניה בלוס אנג'לס,"Visiting UCLA", Nikolai Kinski website וסיים את לימודיו בשנת 1998.

 קריירה 
ניקולאי שיחק לראשונה בגיל 13 לצד אביו בסרט "Paganini" שאותו ביים אביו משנת 1989. תפקידו הבא היה בסרט "Jamila" משנת 1994 שם גילם את סת' בצעירותו בעוד שאת דמותו הבוגרת גילם השחקן פ. מארי אברהם.

בסוף שנות התשעים עבר קינסקי לברלין, שם למד לדבר גרמנית שוטפת. מאז שיחק במספר סרטים וסדרות טלוויזיה בשפה הגרמנית, בנוסף ליצירות אמריקאיות.

הוא שיחק בסרט "איאון פלקס" משנת 2005 לצד שרליז ת'רון.

בשנת 2006 שיחק את דמותו של אגון שילה בסרט הביוגרפי האוסטרי "קלימט" (אנ') על חייו של הצייר האוסטרי גוסטב קלימט אותו גילם ג'ון מלקוביץ'. לפני יציאתו לאקרנים, הסרט הספיק להיות מוצג בפסטיבל הסרטים הבין-לאומי בברלין ובפסטיבל הסרטים הבין-לאומי במוסקבה שם היה מועמד לשני פרסים וזכה בפרס פדרציית מועדוני הקולנוע הרוסיים. באותה שנה שיחק את אמין בסרט המותחן "פיי גרים" (אנ'), שזהו הסרט השני בטרילוגיה של הבמאי האמריקאי האל הרטלי אחרי הסרט "הנרי פול" משנת 1997.

בשנת 2009 שיחק בתפקיד קטן של מורה בסרטה של ז'ולי דלפי "הרוזנת".

בשנת 2014 שיחק לצד שרלוט לה בון בסרט הדרמה הביוגרפי "איב סאן לורן" (אנ') אודות מעצב האופנה הצרפתי איב סן-לורן שם גילם קינסקי את המעצב קרל לגרפלד.

בשנת 2015 שיחק במותחן הפסיכולוגי האמריקאי "1915" שנכתב ובוים על ידי האמריקאי-ארמני גארין הובניסיאן. הסרט עוקב אחר במאי מסתורי שמעלה מחזה כדי להחזיר לחיים את רוחות הרפאים של טרגדיה נשכחת במלאת מאה שנים לרצח העם הארמני. באותה שנה שיחק את פסקל אל-פאריק בסרט האקשן "נקודת פריצה" (אנ') שהיה רימייק לסרט המצליח "נקודת פריצה" משנת 1991. הסרט היה כישלון קופתי וספג ריבוי ביקורות שליליות.

בשנת 2020 שיחק בסדרת הדרמה ההיסטורית הגרמנית  "ברברים" ברשת "נטפליקס" בדמותו של פלגיוס.

בשנת 2021 שיחק במותחן הנקמה הישראלי-גרמני, "תוכנית א'" שביים וכתבו האחים דורון ויואב פז, המגולל את קורותיהם של אנשי הנוקמים, בכיכובם של אוגוסט דיל, מיכאל אלוני ועוז זהבי.

בשנת 2022 שיחק לצד שחקנים כמו דניאל אוטיי וז'יל ללוש בדרמה ההיסטורית "היה שלום, מר הפמן" (אנ') המתרחש בתקופת הכיבוש הגרמני על צרפת, בו עוזרו של תכשיטן מסתיר את הבוס היהודי שלו בביתו ונקלע לדילמה.

בשנת 2023 שיחק במותחן הריגול הבריטי-צרפתי "איש קשר" (אנ') ברשת "אפל TV פלוס" בתור ונדרמיר. באותה שנה גילם את הקיסר רומנוס השלישי בעונתה השנייה של סדרת הדרמה ההיסטורית "ויקינגים: ולהאלה" מבית "נטפליקס". שנה לאחר מכן שב עם דמותו גם לעונה השלישית.

 פילמוגרפיה 
 קולנוע 
+שנהסרטתפקידהערות1989Paganiniאכילס פאגאניני1994Jamilaסת' בצעירותו2000West Coast2001Tortilla Soupאנדי2002Never Get Outta the BoatסאטורןThe Devil Who Called Himself Godלוקאס2003Dirty SkyפאולConnecting Dotsאלכס2005איאון פלקסקלאודיוס2006קלימט (אנ')אגון שילהGrimm Loveאוטופיי גרים (אנ')אמין2009הרוזנתמורהDie zwei Leben des Daniel Shoreדניאל שור2013Die Innere Zoneד"ר אנטוניוס קאפה2014איב סאן לורן (אנ')קרל לגרפלדPosthumousקיילב מו20151915 (אנ')טונינקודת פריצה (אנ')פסקל אל-פאריק2016The Persian Connectionספהר2017אקסולוטל אוברקיל (אנ')מר קרושינסקיציפורים צהובות (אנ')כומר2019ברלין סיפור אהבה (אנ')אליסטרמאחורי הקלעים (אנ')עומאר2021תוכנית א'צבי2022היה שלום, מר הפמן (אנ')המפקד יונגר2024Traumnovelleג'ייקוב2025Köln 75השוטר שולץTBAOver Your Dead BodyGoreרודולף נורייבAny Other Nightלוקאס

 טלוויזיה 
+שנהסדרהתפקידהערות2004Untreuמילאן פארקאססרט טלוויזיהKein Himmel über Afrikaדאנקן קובורןסרט טלוויזיה2005–2021Tatortסבסטיאן / טוביאס / מרטין שניידר3 פרקים2007Gigantenאמה בונפלאןפרק: "Humboldt - Ruf der grünen Hölle"2009Krupp - Eine deutsche Familieאלפריד קרופ פון בוהלן אונד הלבך2 פרקיםSOKO Wienסבסטיאןפרק: "Böser Zauber"2011The Sinking of the Laconiaקורבטנקפיטן וולטר דרקסלרסרט טלוויזיה של BBC Two2011, 2017SOKO Stuttgartביורן / דניאל מומסן2 פרקים2012Stolbergבנג'מין בקרפרק: "Tödliches Netz"Maria di Nazaretיהודה איש קריותסרט טלוויזיה של Rai 1 (אנ')2013Einsatz in Hamburgבארלוגפרק: "Mord an Bord"Die Frau hinter der Wandסוכן נדל"ן צעירסרט טלוויזיה של ZDF2014Küstenwacheדולף קרסטפרק: "Ehlers große Entscheidung"Binny und der Geistמגנוס מאלהפרק: "Der Kunstraub"Götz von Berlichingenקרל החמישי, קיסר האימפריה הרומית הקדושהסרט טלוויזיה של RTL (אנ')2015Neben der Spurרוברט מורןפרק: "Adrenalin"Die Himmelsleiterרנה ולמונדמיני-סדרה2017Wilsbergטיטוספרק: "Alle Jahre wieder"2017, 2021Nord Nord Mordטילו רומבוכנר / מארק זייץ2 פרקים2018Helen Dornאלכסנדר לורנץפרק: "Schatten der Vergangenheit"Der Mordanschlagלארס אוהמקהסרט טלוויזיה של ZDFEin Sommer in Vietnamד"ר דאן קאוסרט טלוויזיה של ZDF2019Dead Endקווין4 פרקיםתחנת ברליןרומן פלטוב6 פרקים2020ברבריםפלגיוס5 פרקים2021Die Welt steht stillד"ר מקסים דורנטסרט טלוויזיה של ZDF2022Der Usedom-Krimiיונאס גומזפרק: "Gute Nachrichten"2023איש קשר (אנ')ונדרמיר2 פרקים2023–2024ויקינגים: ולהאלהרומנוס השלישי, קיסר האימפריה הביזנטית6 פרקים2024Moresnetד"ר סלבטורה לופז4 פרקיםאדוני האווירהרולד האגלין (אנ')פרק: "Part One"2026Der schwarze Schwanדירקסןסרט טלוויזיה של ZDF

קישורים חיצוניים



 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה צרפתים
קטגוריה:שחקנים ילדים צרפתים
קטגוריה:צרפתים ממוצא גרמני
קטגוריה:אמריקאים ממוצא גרמני
קטגוריה:אמריקאים ממוצא וייטנאמי
קטגוריה:מהגרים מצרפת לארצות הברית
קטגוריה:בוגרי אוניברסיטת קליפורניה בלוס אנג'לס
קטגוריה:צרפתים שנולדו ב-1976
קטגוריה:אמריקאים שנולדו ב-1976